EELNÕU 05.08.2026

VABARIIGI VALITSUS

MÄÄRUS



Vabariigi Valitsuse 8. juuli 2004. a määruse nr 242
„Kaitstavat loodusobjekti sisaldava kinnisasja
riigi poolt omandamise ja ettepanekute
menetlemise kord ning kriteeriumid, 
mille alusel loetakse ala kaitsekord kinnisasja 
sihtotstarbelist kasutamist oluliselt piiravaks,
ning kinnisasja väärtuse määramise kord ja alused“
muutmine

Määrus kehtestatakse looduskaitseseaduse § 20 lõike 3 alusel.

§ 1. Vabariigi Valitsuse 8. juuli 2004. a määruses nr 242 „Kaitstavat loodusobjekti sisaldava kinnisasja riigi poolt omandamise ja ettepanekute menetlemise kord ning kriteeriumid, mille alusel loetakse ala kaitsekord kinnisasja sihtotstarbelist kasutamist oluliselt piiravaks, ning kinnisasja väärtuse määramise kord ja alused“ tehakse järgmised muudatused:

[bookmark: _Hlk195278442]1) paragrahvi 4 lõike 1 punktist 2 jäetakse välja tekstiosa „(edaspidi omandaja)“;

[bookmark: _Hlk195281646]2) paragrahvi 5 lõige 1 sõnastatakse järgmiselt:
[bookmark: _Hlk195282162]„(1) Kaitseala valitseja poolt käesoleva määruse § 4 lõike 2 alusel kogutud informatsiooni põhjal otsustab Keskkonnaameti peadirektor omandamise algatamise või omandamisest loobumise. Omandamismenetluses on kinnisasja omanikuga läbirääkimiste pidamisel riigi esindaja Keskkonnaamet ja pärast omandamisotsuse tegemist on riigi nimel lepingut sõlmima volitatud asutus Riigimetsa Majandamise Keskus.“;

3) paragrahvi 6 lõike 1 sissejuhatav lauseosa sõnastatakse järgmiselt:
„Kinnisasja omanik võib teha Keskkonnaameti peadirektorile omandamise ettepaneku, milles on märgitud:“;

[bookmark: _Hlk164929996]4) paragrahvi 6 lõikes 3 asendatakse tekstiosa „energeetika- ja keskkonnaminister kaitstava loodusobjekti valitseja motiveeritud ettepanekul“ tekstiosaga „Keskkonnaameti peadirektor“;

5) paragrahvi 6 lõige 4 sõnastatakse järgmiselt:
„(4) Kui looduskaitseseaduse §-s 20 ja käesolevas määruses sätestatu kohaselt on ettepanekus nimetatud kinnisasja lubatud omandada, otsustab Keskkonnaameti peadirektor omandamismenetluse algatamise. Omandamismenetluse algatamise otsus edastatakse avaldajale. Omandamismenetluses on kinnisasja omanikuga läbirääkimiste pidamisel riigi esindaja Keskkonnaamet ja pärast omandamisotsuse tegemist riigi nimel lepingut sõlmima volitatud asutus Riigimetsa Majandamise Keskus.“;

6) paragrahvi 61 lõige 2 tunnistatakse kehtetuks;


7) paragrahvi 8 lõige 3 sõnastatakse järgmiselt:
„(3) Kui kokkulepet ei saavutata kuue kuu jooksul Keskkonnaameti peadirektori nõustumisest või vastuväite esitamisest arvates, võib Keskkonnaameti peadirektor omandamise menetluse lõpetada.“;

8) paragrahvi 11 tekst sõnastatakse järgmiselt:
„Kinnisasja omaniku ettepanekuga nõustumise korral või pärast omaniku nõusoleku saamist riigi omandamisettepanekule esitatakse omandamise toimik koos asjakohase käskkirja eelnõuga Keskkonnaameti peadirektorile, kes otsustab kinnisasja omandamise või keeldub sellest.“;

10) paragrahvi 111 tekstis asendatakse sõna „isik“ sõnadega „Riigimetsa Majandamise Keskus“.

§ 2. Käesolev määrus jõustub 2026. aasta 1. septembril.

